Pakobylky

Pakobylky (lat. Phasmatodea, Phasm(at)ida, Aeroplanoptera, Phasm(at)optera, Spectra, Cheleutoptera, Ambulatoria) je rad hmyzu. Názov je odvodený od latinského slova "phasma", ktoré znamená "duch" alebo "prízrak". 

Ide takmer vždy o nočné živočíchy, ktoré sú cez deň nehybné a spoliehajú na svoje ochranné maskovanie. Veľa ľudí pozná len jeden druh, Carausius morosus – pakobylku indickú. Po celom svete bolo opísaných asi 2 600 druhov a odhaduje sa, že celkom existuje asi 4 000 druhov.

Vzhľad 
Pakobylky často vyzerajú ako prútik alebo vetvička, alebo majú robustnú stavbu tela napodobujúcu vzhľad kôry alebo listu. Toto maskovanie je často ešte doplnené neobvyklým spôsobom pohybu, takže to vyzerá, ako by hmyz povieval vo vetre. Dva spodne časti hrude sú u pakobyliek neobvykle dlhé. Každý pár nôh sa pohybuje spoločne. Zadoček sa skladá z desiatich článkov, pričom prvý z nich obvykle zrastá s posledným hrudným článkom. Väčšina druhov má krídla; u niektorých sú plne vyvinuté ako u samčekov, tak aj u samičiek. U iných majú plne vyvinuté krídla len samčeky, zatiaľ čo u samičiek sú zakrpatené. Existujú tiež bezkrídle druhy.

Rozšírenie 
Pakobylky obývajú všetky tropické a subtropické oblasti našej planéty, pričom najviac druhov žije v juhovýchodnej Ázii a v Južnej Amerike. V Afrike žijú pakobylky podobné steblám rákosia, ktoré sa živia hlavne travinami. Európske druhy sa vyskytujú hlavne na juhu kontinentu.

Rozmnožovanie 
Pakobylky sa dokážu rozmnožovať partenogeneticky. Z neoplodnených vajíčok sa liahnu vždy iba samičky. U niektorých druhov pakobyliek sa samčí jedinci už takmer vôbec nevyskytujú. V závislosti od druhu nakladie samička počas svojho života 300 až 400 vajíčok.

Potrava 
Pakobylky sa živia čerstvými listami. Niektoré druhy sú špecializované na jeden určitý druh rastliny, iné však majú väčší výber. V zajatí vyžadujú kŕmenie listami ostružín, malín, ruží, vtáčieho zobu, sliviek alebo, ktorý nájdeme aj v zime. Je nutné zabezpečiť im vždy dostatok zelenej potravy, inak môže dochádzať ku kanibalizmu a sebapoškodzovaniu.

Systematika 
rad pakobylky (v širšom zmysle): 
 rod †Durnoraria
 rod †Chresmodella
 rod †Baissophasma
 rod †Coniphasma
 čeľaď †Prochresmodidae
 čeľaď †Xiphopteridae
 čeľaď †Cretophasmatidae
 rad pakobylky (v užšom zmysle)
 podrad Agathemerodea
 čeľaď Agathemeridae – jediná podčeľaď Agathemrinae
 podrad Timematodea
 čeľaď Timematidae – jediná podčeľaď Timematine
 podrad Euphasmatodea (Euphasmida, Verophasmatodea)
 infrarad Anareolatae
 čeľaď Diapheromeridae
 čeľaď pakobylkovité (Phasmatidae)
 infrared Areolatae
 nadčeľaď Aschiphasmatoidea
 čeľaď Aschiphasmatidae
 čeľaď Damasippoididae
 čeľaď Prisopodidae
 nadčeľaď Bacilloidea
 čeľaď Anisacanthidae
 čeľaď Bacillidae
 čeľaď Heteropterygidae
 nadčeľaď Phyllioidea 
 čeľaď listovkovité (Phyliidae) – jediná podčeľaď Phyliinae
 nadčeľaď Pseudophasmatoidea
 čeľaď Heteronemiidae (Bacunculidae) – jediná podčeľaď Heteronemiinae
 čeľaď Pseudophasmatidae

Iné projekty

Externé odkazy 
 helsinki.fi
 phasmida.orthoptera.org
 insecta.bio.pu.ru
 tolweb.org/Phasmida (starší systém)
 phasmatodea.org (starší systém)
 lemondedesphasmes.free.fr (starší systém)
 lemondedesphasmes.free.fr (starší systém)
 strasilky.cz (starší systém)